b'\n_START_ARTICLE_\nBerjozovka (Karjalan tasavalta)\n_START_PARAGRAPH_\nBerjozovka (ven. \xd0\x91\xd0\xb5\xd1\x80\xd1\x91\xd0\xb7\xd0\xbe\xd0\xb2\xd0\xba\xd0\xb0) on Kontupohjan kaupunkikuntaan kuuluva taajama Karjalan tasavallassa Ven\xc3\xa4j\xc3\xa4ll\xc3\xa4. Se sijaitsee 6 kilometri\xc3\xa4 Kontupohjan asemalta luoteeseen. Vuonna 2006 asukkaita oli 671 henke\xc3\xa4._NEWLINE_Berjozovka syntyi vuonna 1959 perustetun Kondopo\xc5\xbeski-turkistarhasovhoosin yhteyteen. Aluksi se kuului Suopohjan kyl\xc3\xa4neuvostoalueeseen ja vuonna 1968 siit\xc3\xa4 tuli Berjozovkan kyl\xc3\xa4neuvostoalueen keskus. Nyky\xc3\xa4\xc3\xa4n taajamassa on tiilitehdas, rakennustarviketehdas Porfirit, kulttuuritalo ja kirjasto. Vuonna 2011 taajamassa aloitti toiminnan tasavallan suurin ja nykyaikaisin sikala, jonka odotetaan tuottavan vuosittain 12 000 teurassikaa ja n\xc3\xa4in kaksinkertaistavan Karjalan sianlihan tuotannon. Sikalan omistaa AKS Holding._NEWLINE_Taajaman l\xc3\xa4hell\xc3\xa4 sijaitsee Kivatsun luonnonpuisto.'